Razdjel: 109 MINISTARSTVO PRAVOSUĐA I UPRAVE

Glava: 10980

Naziv obveznika: OPĆINSKI SUD U ŠIBENIKU

OIB: 29399232217

Broj RKP-a: 4340

Aktivnost: 641000

Obrazloženje Posebnog dijela financijskog plana 2023. – 2025. godine

Općinski sud u Šibeniku najveći dio rashoda planira iz izvora 11 (opći prihodi i primici) koji je limitiran. Za 2023. godinu planirano je ukupno 4.063.364,00 eura, za 2024. godinu 4.115.099,00 eura i za 2025. godinu 4.160.983,00 eura rashoda. Dio rashoda je planiran iz izvora 31 (vlastiti prihodi) i to za 2023. godinu 398,00 eura, kao i za 2024. godinu i 2025. godinu. Vlastiti prihod ostvaruje se od preslika po spisima. Dio rashoda je planiran iz izvora 43 (ostali prihodi po posebnim namjenama) i to u iznosu od 20,00 eura za sve godine.

Na aktivnost 641000 vođenje sudskih postupaka iz nadležnosti općinskih sudova odnosi se 99,98% svih rashoda Općinskog suda u Šibeniku , a na aktivnost 641001 jednostavni stečaj potrošača manji dio (797,00 eura).

Planirani rashodi za plaće i doprinose u 2023. godini iznose 3.265.042,00 eura. Navedeni iznos planiranih rashoda za plaće i doprinose je obračunat po trenutnoj osnovici i propisanim koeficijentima, te uvećan za minuli rad prema Kolektivnom ugovoru od 01. svibnja 2022. godine. Pravilnikom o unutarnje redu Općinskog suda u Šibeniku predviđena su radna mjesta za 4 viša zemljišno knjižna referenta, jednog psihologa i informatičkog referenta, koja do sada nisu bila popunjena za koja imamo suglasnost. Nova zapošljavanja za 3 suca i 3 sudska zapisničara (za koje će se zatražiti proširenje sistematizacije). Zapošljavanje 7 zapisničara za koje će se tražiti suglasnost, a prema postojećoj sistematizaciji. Trenutno je zaposleno 175 zaposlenika, od toga 30 sudaca, 134 službenika i 11 namještenika.

Planirani rashodi za plaće i doprinose u 2024. godini iznose 3.281.367,00 eura. Procjena je napravljena na isti način kao i za 2023. godinu uvećano za minuli rad.

Planirani rashodi za plaće i doprinose u 2025. godini iznose 3.297.774,00 eura. procjena ja napravljena na isti način kao i za 2024. godinu uvećano za minuli rad.

Ostali rashodi za zaposlene u 2023. godini planirani su u iznosu od 93.304,00 eura, za 2024. godinu 92.773,00 eura i za 2025. godinu planirano je 92.773,00 eura. Za procjenu planiranih rashoda za jubilarne nagrade i otpremnine zbog odlaska u mirovinu, uzeti su stvarni podaci, a za ostale naknade prema Kolektivnom ugovoru ( božićnica, regres, dar za dijete, naknada zbog bolovanja dužeg od 90 dana, pomoć za smrtni slučaj i rođenje djeteta) podaci su procijenjeni na temelju 2022. godine i na temelju naknada koje su bile u trenutku izrade Prijedloga plana 2023. -2025.

Naknade troškova zaposlenima planirani za 2023. godinu su 128.006,00 eura i to naknada za prijevoz zaposlenika na posao i s posla na temelju važećeg Kolektivnog ugovora u trenutku izrade Prijedloga plana i Rješenja o naknadi za prijevoz. Obračun na temelju isplaćene naknade za trošak prijevoza za 08/2022. Naknade za službena putovanja i naknade za stručno usavršavanje zaposlenika planirana su na temelju 2022. godine.

Planirana naknada troškova zaposlenih za 2024. godinu je 140.542,00 eura, a za 2025. godinu je 147.290,00 eura . Procjena je napravljena kao i za 2023. godinu.

Uredski materijal i ostali materijalni rashodi za 2023. godinu iznose 49.107,00 eura, za 2024. godinu 63.707,00 eura i za 2025. godinu su 63.707,00 eura. Plan je izrađen na temelju 2022. godine uz povećanje cijena papira i ost. uredskog materijala.

Planirana sredstva za energiju iznose za 2023. godinu 59.725,00 eura, za 2024. godinu 72.998,00 eura i za 2025. godinu 72.998,00 eura, vezano za gospodarsku situaciju i povećanja cijena energenata.

Materijal i dijelovi za tekuće i investicijsko održavanje i sitni inventar i auto gume planirano na temelju 2022. godine i to za 2023. godinu 1.328,00 eura, za 2024. godinu 1.460,00 eura i za 2025. godinu 1.460,00 eura.

Usluge telefona, pošte i prijevoza planirane na temelju 2022. godine (Okvirni sporazum s Hrvatskom poštom i Okvirni sporazum za nepokretnu mrežu) i iznose za 2023. godinu 252.173,00 eura, za 2024. godinu 265.446,00 eura i za 2025. godinu 291.990,00 eura.

Usluge tekućeg i investicijskog održavanja planirane na nivou 2022. godine za 2023. godinu 26.545,00 eura. Predviđeni soboslikarski i parketarski radovi, te zamjena klima jedinica u zgradi Županijskog suda u uredima koje koristi Općinski sud u Šibeniku, ugovor za servis i održavanje klima u Stalnoj služi u Kninu, te popravak vatrodojavnog sustava u zgradi u Kninu. Procjena za 2024. godinu je 19.908,00 eura, a za 2025. godinu 31.236,00 eura.

Usluge promidžbe i informiranja planirane na temelju 2022. godine, za 2023. godinu 2.654,00 eura, za 2024. godinu 2.920,00 eura i za 2025. godinu 2.920,00 eura.

Komunalne usluge planirane na temelju rashoda 2022. godine, pa je za 2023. godinu planirano 13.272,00 eura, za 2024. godinu 14.600,00 eura i za 2025. godinu 17.254,00 eura.

Zakupnine i najam uređaja za ispise i fotokopiranja na temelju 2022. godine, planirano za 2023. godinu 21.236,00 eura, za 2024. godinu 21.236,00 eura i za 2025. godinu 23.890,00 eura.

Zdravstvene i veterinarske usluge planirano na temelju trenutno važećeg Kolektivnog ugovora, za 2023. godinu sistematski pregled za sve službenike i namještenike 17.519,00 eura, za 2024. godinu u iznosu od 9.556,00 eura.

Ostali nespomenuti rashodi poslovanja (premije osiguranja, reprezentacija, pristojbe i ostalo) planirani na temelju 2022. godine, za 2023. godinu planirano 4.248,00 eura, za 2024. godinu 4.513,00 eura i za 2025. godinu u istom iznosu.

Kamate za primljene zajmove od trgovačkih društava – kamate za financijski leasing (Euro leasing) sukladno otplatnom planu, za 2023. godinu 220,00 eura i za 2024. godinu 30,00 eura.

Planirana su sredstva za otplatu financijskog leasinga prema otplatnom planu za nabavljen vozilo Škoda Octavia, za 2023. godinu 4.044,00 eura i za 2024. godinu 1.747,00 eura.

U 2023. godini planirana su dodatna ulaganja na građevinskim objektima u iznosu od 19.245,00 eura - izmještanje oluka i sanacija krova na zgradi suda u Kninu i zamjena rasvjetnih tijela u zgradi Županijskog suda u prostorima koje koristi Općinski sud u Šibeniku .

Vlastiti prihodi u 2023. godini u iznosu od 398,00 eura planiran za uredski materijal i ost. materijalne rashode, kao i u 2024. godini i 2025. godini.

Za aktivnost A641001 jednostavni stečaj potrošača planirano je u 2023.i 2024. godini 797,00 eura, a u 2025. godini 1.327,00 eura.